CELEX: 62012CA0169
Language: mt
Date: 2013-05-16 00:00:00
Title: Kawża C-169/12: Sentenza tal-Qorti tal-Ġustizzja (Is-Sitt Awla) tas- 16 ta’ Mejju 2013 (talba għal deċiżjoni preliminari tan-Naczelny Sąd Administracyjny — il-Polonja) — TNT Express Worldwide (Poland) Sp. z o.o. vs Minister Finansów (Taxxa fuq il-valur miżjud — Direttiva 2006/112/KE — Artikolu 66(a) sa (ċ) — Provvista ta’ servizzi ta’ trasport u ta’ kunsinna — Impożizzjoni — Data li fiha jiġi riċevut il-ħlas u mhux iktar tard mit-tletin jum wara l-provvista — Ħruġ minn qabel tal-fattura)

3.8.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 225/31
            
         Sentenza tal-Qorti tal-Ġustizzja (Is-Sitt Awla) tas-16 ta’ Mejju 2013 (talba għal deċiżjoni preliminari tan-Naczelny Sąd Administracyjny — il-Polonja) — TNT Express Worldwide (Poland) Sp. z o.o. vs Minister Finansów
   (Kawża C-169/12) (1)
   
   (Taxxa fuq il-valur miżjud - Direttiva 2006/112/KE - Artikolu 66(a) sa (ċ) - Provvista ta’ servizzi ta’ trasport u ta’ kunsinna - Impożizzjoni - Data li fiha jiġi riċevut il-ħlas u mhux iktar tard mit-tletin jum wara l-provvista - Ħruġ minn qabel tal-fattura)
   2013/C 225/51
   Lingwa tal-kawża: il-Pollakk
   
      Qorti tar-rinviju
   
   Naczelny Sąd Administracyjny
   
      Partijiet fil-kawża prinċipali
   
   
      Rikorrenti: TNT Express Worldwide (il-Pollonja) Sp. z o.o.
   
      Konvenut: Minister Finansów
   
      Suġġett
   
   Talba għal deċiżjoni preliminari — Naczelny Sad Administracyjny (il-Polonja) — Interpretazzjoni tal-Artikolu 66 tad-Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud (ĠU L 347, p. 1), kif emendata — Leġiżlazzjoni nazzjonali li tiddetermina l-mument meta għandha tiġi imposta l-VAT marbuta mal-provvista ta’ servizzi ta’ trasport u ta’ kunsinna bħala l-jum meta jiġi riċevut il-prezz u mhux iktar tard mit-tletin jum wara l-provvista, u dan anki fil-każ li l-fattura tinħareġ qabel
   
      Dispożittiv
   
   L-Artikolu 66 tad-Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud, kif emendata bid-Direttiva tal-Kunsill 2008/117/KE, tas-16 ta’ Diċembru 2008, għandu jiġi interpretat fis-sens li jipprekludi leġiżlazzjoni nazzjonali li tipprovdi li t-taxxa fuq il-valur miżjud għandha tiġi imposta, għas-servizzi ta’ trasport u ta’ kunsinna, fid-data li fiha jiġi riċevut il-ħlas sħiħ jew parzjali iżda mhux iktar tard minn tletin jum mid-data li fiha jiġu pprovduti dawn is-servizzi, u dan anki meta l-fattura tinħareġ qabel u tindika terminu sussegwenti għall-ħlas.
   
      (1)  ĠU C 209, 14.7.2012.